
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS ŠVIETIMO ĮSTAIGŲ, VYKDANČIŲ FORMALŲJĮ IR NEFORMALŲJĮ UGDYMĄ, BEI ASMENS SVEIKATOS PRIEŽIŪROS ĮSTAIGŲ PASTATŲ ŠILDYMO 
 
2021 m. rugsėjo   d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos šilumos ūkio įstatymo 13 straipsnio 1 ir 2 dalimis, Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 „Dėl Šilumos tiekimo ir vartojimo taisyklių patvirtinimo“ 61, 63, 65 ir 66 punktais, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr.T-277 „Dėl Šakių rajono savivaldybės administracijos nuostatų patvirtinimo“, 24 punktu: 
	1. N u s t a t a u, kad Šakių rajono savivaldybės švietimo įstaigų, vykdančių formalųjį ir neformalųjį ugdymą, bei asmens sveikatos priežiūros įstaigų vadovai savarankiškai priima sprendimus dėl įstaigų pastatų šildymo, vadovaudamiesi Lietuvos Respublikos teisės aktuose nustatyta tvarka, o gaunantys centralizuotą šilumos tiekimą derina su UAB „Šakių šilumos tinklai“. 
            2. P r i p a ž į s t u netekusiais galios:
2.1. Šakių rajono savivaldybės administracijos direktoriaus 2021 m. balandžio 26 d. įsakymą Nr. AT-341 „Dėl Šakių rajono savivaldybės švietimo įstaigų, vykdančių ikimokyklinį ir priešmokyklinį ugdymą, bei sveikatos priežiūros ir gydymo įstaigų pastatų šildymo“;
2.2. Šakių rajono savivaldybės administracijos direktoriaus 2020 m. spalio 12 d. įsakymą Nr. AT-866 „Dėl 2020–2021 metų šildymo sezono pradžios rajono ikimokyklinio, bendrojo ugdymo ir neformaliojo vaikų švietimo mokyklose“. 
2. P a v e d u Šakių rajono savivaldybės administracijos:
2.1. Bendrųjų reikalų skyriui įsakymą paskelbti Teisės aktų registre, Šakių rajono savivaldybės administracijos interneto svetainėje bei rajoninėje spaudoje;
2.2. Švietimo, kultūros ir sporto skyriui su šiuo įsakymu supažindinti švietimo įstaigas, vykdančias formalųjį ir neformalųjį ugdymą;
2.3. vyriausiajai specialistei (savivaldybės gydytojai) su šiuo įsakymu supažindinti asmens sveikatos priežiūros įstaigas.  
Šis įsakymas gali būti skundžiamas per vieną mėnesį nuo jo paskelbimo dienos Lietuvos administracinių ginčų komisijos Kauno apygardos skyriui adresu: Laisvės al. 36, Kaunas arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos direktorius                                                                                  Dainius Grincevičius

